Odense Adresse-Contoirs Efterretninger, 1847-04-06
7. Jfølge en Skrivelse fra det Kgl. danske Cancellie forelagde Amtmanden Amtsraadet til Erklæring et Andragende med Bilage, hvori Formanden for Brahetrolleborg Sogneforstanderskab, paa dettes og flere Sogneforstanderskabers Vegne, anholder om at Grevskabet Muckadell samt Friherskaberne Brahetrolleborg og Holsteenshuus Birker, saalænge de ere anbetroede samme Retsbetjent, maa have et fælleds Tingsted og samme Tingdag. Amtmanden havde til yderligere Oplysning for Collegiet indhentet den nu vedlagte Jndberetning om til hvad Tid de om berørte Birketing hidtil ere afholdte, og om at Onsdagen, der hidtil har været Tingdag for Muckadell Birketing, ønskes bestemt til fælleds Tingdag for alle 3 Birker. Amtsraadet erklærerede sig enigt i at de ommeldte 3 Birker, saalænge de ere anbetroede samme Retsbetjent, bevilges at have fælleds Tingsted og Tingdag, og at Tinget holdes paa Brahetrolleborg eller i Nærheden deraf, og Tingdagen bestemmes til Onsdagen i hver Uge, som dertil af Birkedommeren foreslaaet, 8. En Skrivelse fra det Kgl. Rentekammer, hvorved forlanges Amtsraadets Erklæring over et Andragende med 6 Bi lage fra flere Beboere i Horne By om at erholde nogle Spørgsmaal besvarede, betræffende hvem det paahviler at vedligeholde Broen over Aaen ved den nedlagte Horne Mølle, og om ikke Møller Peder Johansen er pligtig til at aflevere Broen i forsvarlig Stand til Vedkommende, som det maatte paalægges at vedligeholde samme, samt om han kan tilegne sig den gamle Bro eller fordre Erstatning derfor. Til yderligere Oplysning om, hvorvidt Broen er beliggende paa Horne Byes Grund, var indhentet Erklæring fra Svanninge Sogneforstanderskab, der bestyrker saadant i Forbindelse med det medfølgende Kort. Jdet man iøvrigt vedlagde den omdenne Sag førte tidligere Correspondence med vedkommende Sogneforstanderskaber, maatte man ganske henholde sig til det under 1 Febr. d. A. meddeelte Svar, hvorved man ikke vilde undlade at bemærke, at uagtet den 28de 8 i Forordningen af 29 Septbr. 1841 bestemmer, at Broer, der ere beliggende paa offentlige Biveie, skulde vedligeholdes af Sognet, har Amtsraadet dog i nærværende Tilfælde, da det er oplyst, at hver enkelt By i Horne Sogn hidtil stedse har opført og vedligeholdt de paa Byernes Veie beliggende Broer, ikke funden at burde paalægge de øvrige Byer i Horne Sogn at deeltage i den omhandlede paa Horne Byes Grund beliggende Bro. Det er ogsaa under Sagen tilstrækkelig oplyst, at Horne Byes Beboere, have anseet sig ene forpligtede til Broens Opførelse og Vedligeholdelse, og forsaavidt der er forlangt Deeltagelse i Udgifterne af Svanninge Sogn, da skjønnedes ei heller tilstrækkelig Grund til at paalægge dette Sogn denne Deeltagelse, da Veien ikke benyttes som Kjøbstadvei for dette Sogn, eller er nogen Communicationsvei af særdeles Værd, ligesom Opførselsen af en efter Vandløbets Størrelse passende Bro eller Steenkiste ikke kan blive saa bekostelig, at den kan overstige Horne Byes Kræfter. At Spørgsmaalet, om Peder Johansen er berettiget til at fordre Godtgjørelse for den af ham efter Forening opførte Bro, eller i Mangel deraf til at borttage den, henhører til Domstolenes Afgjørelse er en Selvfølge; og med disse Yttringer indstilles Sagen til Collegiets Afgjørelse. 9. Et Andragende fra Sognepræsten Hr. Potter i Allested om at det i Overeensstemmelse med Placaten af 9 Juni 1847 maatte bestemmes hvor meget han bør nyde i Offer til hver af de 3 store Høitider af Selveiergaardmand Rasmus Rasmussen den Ældre i Allested, da denne i den senere Tid har forringet det langt under hvad han efter sin Stilling og i Forhold til andre Gaardmænd i Sognet formeentlig bør yde. Efter Sogneforstanderskabets derom gjorte Jndstilling bestemmes, i Medhold af Placaten af 9 Juni 1847, at Gaardmand Rasmus Rasmussen den Ældre bør for sig og Kone erlægge i Offer til Sognepræsten 4 Mk. Tegn til hver af de 3 Høitidsdage, indtil videre. 10. Schæfer Christian Meyer paa Sollerup anholder om Understøttelse til sin syge og vanvittige Søns Pleie og Bevogtning. Til denne Vanvittige blev ligesom forrige Aar tilstaaet 5 Rbd. for Aaret 1847. 11. Lindelse Sogneforstanderskab indstiller, at det istedetfor at bortsælge 4 af Sognets mindre Fattighuse til Dækning af Udgifterne ved det nye Fattighuses Opførelse, maatte bortfæste samme paa Livstid, for derved at kunde paasee, at Beboerne deraf blive Personer, hvormed man kan være tjent. Amtsraadet var af den Formening, at de omhandlede Huse, bør sælges til Dækning af de til det nye Fattighuses Opførelse medgaaende Omkostninger, med mindre samtlige Sognebeboere, ere enige at udrede ved Ligning det Beløb, saa maa antages at ville indkomme ved Salget, for at anvendes til Afbetalingen. 2, Gaardfæster Henrik Nielsen i Svanninge Sogn andrager paa, at en Veigrøft langs med hans Jorder norden forden Steenkiste, der forrige Aar for Amtets Regning blev sunken for at aflede Vandet sønden for Gaasbjergsand, jevnligen maatte foranstaltes renset af Veivæsenet, da Sandet, paa Grund af Vandets stærke Fald ofte tilstopper den og leder Vandet ind paa hans Jord.